Rozhodnutie Komisie
zo 17. mája 1995,
ktorým sa stanovujú osobitné podmienky, ktorými sa riadi dovoz produktov rybolovu a akvakultúry pochádzajúcich z Filipín
(Text s významom pre EHP)
(95/190/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991, ktorou sa stanovujú veterinárne podmienky výroby produktov rybolovu a ich uvádzania na trh [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 11,
keďže skupina odborníkov Komisie vykonala inšpekčnú návštevu Filipín, aby overila podmienky, za ktorých sa produkujú, skladujú a expedujú do spoločenstva produkty rybolovu;
keďže filipínske právne predpisy v oblasti hygienických kontrol a sledovania produktov rybolovu je možné považovať za rovnocenné s ustanoveniami smernice 91/493/EHS;
keďže "Bureau of Fisheries and Aquatic Resources (BFAR)", príslušný úrad Filipín, je schopný účinne overovať dodržiavanie platných právnych predpisov;
keďže postup pre získanie osvedčenia o zdravotnej neškodnosti uvedený v článku 11 ods. 4 písm. a) smernice 91/493/EHS musí obsahovať tiež definíciu vzoru osvedčenia, minimálne požiadavky na jazyk alebo jazyky, v ktorých musí byť osvedčenie vypracované a funkciu osoby, ktorá je splnomocnená ho podpísať;
keďže podľa článku 11 ods. 4 písm. b) smernice 91/493/EHS je nutné pripevniť na balenia produktov rybolovu značku uvádzajúcu názov tretej krajiny a schvaľovacie číslo prevádzkarne pôvodu;
keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzkarní; keďže tento zoznam musí byť vypracovaný na základe oznámenia BFAR Komisii; keďže za zaistenie súladu s ustanoveniami stanovenými s týmto cieľom v článku 11 odsek 4 smernice 91/493/EHS preto zodpovedá BFAR;
keďže BFAR vydal oficiálne uistenia, týkajúce sa dodržiavania pravidiel uvedených v kapitole V prílohy k smernici 91/493/EHS a týkajúce sa splnenia požiadaviek na schválenie prevádzkarní, ktoré sú rovnocenné s požiadavkami stanovenými uvedenou smernicou;
keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príslušným úradom Filipín, ktorý overuje a potvrdzuje, že produkty rybolovu a vodného hospodárstva spĺňajú požiadavky smernice 91/493/EHS, je Bureau of Fisheries and Aquatic Resources (BFAR).
Článok 2
Produkty rybolovu a vodného hospodárstva pochádzajúce z Filipín musia spĺňať tieto podmienky:
1) ku každej zásielke musí byť priložený očíslovaný originál osvedčenia o zdravotnej neškodnosti, ktorý je riadne vyplnený, podpísaný, datovaný a pozostávajúci z jediného listu v súlade so vzorom uvedeným v prílohe A tohto rozhodnutia;
2) produkty musia pochádzať zo schválených prevádzkarní uvedených v prílohe B tohto rozhodnutia;
3) s výnimkou voľne uložených mrazených produktov rybolovu určených na výrobu konzervovaných potravín, všetky balenia musia byť nezmazateľne označené slovom "Filipíny" a schvaľovacím číslom prevádzkarne pôvodu.
Článok 3
1. Osvedčenie uvedené v bode 1 článku 2 musí byť vypracované aspoň v jednom úradnom jazyku členského štátu, v ktorom sa kontroly vykonávajú.
2. V osvedčení musí byť uvedené meno, funkcia a podpis zástupcu BFAR a úradná pečiatka BFAR farby odlišnej od farby ostatných údajov uvedených v osvedčení.
Článok 4
Toto rozhodnutie sa uplatňuje od 1. augusta 1995.
Článok 5
Toto rozhodnutie je adresované členským štátom.
V Bruseli 7. mája 1995